New York:
Výbor 59. generálneho zhromaždenia OSN v New Yorku 18. februára rozhodol o zákaze
akejkoľvek klonácie, či už reproduktívnej, alebo terapeutickej a pripravil text vyhlásenia
OSN v tejto veci.
Tento výsledok bol dosiahnutý po dlhoročných diskusiách a polemikách. Organizácia
spojených národov nebola schopná od roku 2001 vydať rezolúciu v otázke klonovania,
ktorá by právne zaväzovala členské štáty.
Vatikán ocenil rozhodnutie v tejto veci. Arcibiskup Celestino Migliore, stály pozorovateľ
Svätej stolice pri OSN v New Yorku vyhlásil: "Sme spokojní a ponúkame našu podporu
rozhodnutiu zakázať ľudskú klonáciu a výskum embryí".
Tieto výskumy arcibiskup označil za "protiviace sa dôstojnosti ľudskej osoby a ochrane
života".
Pri hlasovaní sa za zákaz vyslovilo 71 národov, proti bolo 35. Medzi nimi Čína a Veľká
Británia, ktoré ihneď po hlasovaní oznámili, že budú pokračovať vo výskume aj naďalej.